

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/19-01/6**

**URBROJ: 2198/31-02-19-2**

**U Gračacu, 4. prosinca 2019. g.**

**ZAPISNIK**

18. sjednice Općinskog vijeća Općine Gračac održane 4. prosinca 2019. g. s početkom u 17,00 sati u općinskoj vijećnici.

Predsjednik otvara sjednicu i pozdravlja nazočne.

NAZOČNI: Tadija Šišić, Ružica Tulumović, Viktor Kupčak, Berislav Crepulja, Zlatko Burić, Rade Dubajić, Nebojša Rađenović, Momir Japundžić, Slavica Miličić, Kata Brčina (nije nazočna pri prozivanju, već od aktualnog sata nadalje).

NENAZOČNI: Goran Đekić, Tomo Delač, Milorad Stanisavljević.

Pri prozivanju je nazočno 9 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: općinska načelnica Nataša Turbić sa zamjenicima Robertom Jukom i Rajkom Rađenović, pročelnica Jedinstvenog upravnog odjela Općine Gračac Bojana Fumić te službenice Anka Šulentić, Svjetlana Valjin, Nikolina Benić i Nataša Tunjić, kao i direktor trgovačkih društava Gračac čistoća te Gračac vodovod i odvodnja, Marko Gale.

Predsjednik otvara aktualni sat u 17, 10.

Slavica Miličić: vezano uz božićnice, stari se vesele, no ostale osobe koje nisu zaradile mirovinu, a nemaju socijalu, isto bi voljeli dobitii nešto, postoji li mogućnost da ih se uvrsti u natječaj da i oni dobiju božićnicu?

Nebojša Rađenović: put za Potkokirnu, rupa na rupi, Gornja Suvaja i Brotnja- Ponorac prema Tuku; Potkokirna ima i nešto navezeno, može li se nešto prije zime?

Rade Dubajić: nadovezao bi se na puteve, pričao sam s direktorom, objasnio mi je da postoji stavka kapitalnih potpora iz kojih bi komunalno moglo kupiti valjak, to je Sizifov posao, to rade ceste, ali se raznese, treba kupiti valjak, ima valjkova s vibracijom do 150-200 tisuća kuna boljih nego što imaju ove firme koje nam rade. Ako se ne uvalja odmah sve ode, a znam da se ne može sve asfaltirati.

Načelnica odgovara na vijećnička pitanja:

Što se tiče pitanja za božićnice, osigurali smo ih za umirovljenike, već je pri kraju natječaj, kada bi svima davali ne bi mogli toliko. Kata Brčina dolazi na sjednicu u 17, 17, sada je na sjednici 10 od 13 vijećnika. Načelnica: ja imam stavku jednokratnih pomoći, i danas sam svojom odlukom neke odobrila, nisam do sada tu puno utrošila. Znam da je nekima mirovina za malo prešla limit, da su neki udaljeni i ne mogu predati, u tom dijelu ja sam već neke riješila, ima još nešto sredstava, možemo vidjeti još do kraja godine i riješiti one kojima je zaista potrebno. Natječaj traje još do petka. Iduće godine stavili smo cenzus na 1600 jer je bilo malo povećanje mirovina. Slavica Miličić- ili staviti i ove druge u natječaj. Načelnica- eventualno za 2020.

Načelnica- što se tiče cesta, Potkokirnu smo radili nekih 4 puta, tamo se može doći, postoje određene točke gdje je problem, ali je u boljem stanju od nekih drugih. Potkokirna je blizu i ona se sanira kad se lokve pokažu, rješenje za takve ravne puteve je ovo što je Rade rekao, puno smo utrošili na nasipanje, a zbog vremenskih nepogoda uništi se. Pisali ste za Suvaju, Rade isto uvijek apelira, kao i za Kukiće i druge, sanirano je prošle godine, no devastirano, ove godine namijenjena je sanacija. Što se tiče valjka, za ovu godine su nabavili što se moglo, za iduću godinu mogu što im bude prioritet, stavili smo puno i za sanaciju, zašto ne i valjak. Rade Dubajić- kad bi se frezani asfalt dobro uvaljao ne bi bilo toliko problema.

Aktualni sat zaključen je u 17, 25.

Predsjednik predlaže dnevni red, kao iz poziva:

1. Prijedlog Proračuna Općine Gračac za 2020. godinu i Projekcija Proračuna Općine

Gračac za 2021- 2022. g.

2. Prijedlog Odluke o izvršavanju Proračuna Općine Gračac za 2020. godinu

3. Prijedlog III. Izmjene i dopune Proračuna Općine Gračac za 2019. godinu

4. Prijedlog Odluke o izmjeni i dopuni Odluke o izvršavanju Proračuna Općine

Gračac za 2019. godinu

5. Prijedlog Programa održavanja komunalne infrastrukture za 2020. godinu

6. Prijedlog Programa građenja komunalne infrastrukture na području Općine Gračac

za 2020. g.

7. Prijedlog Programa utroška sredstava šumskog doprinosa za 2020. godinu

8. Prijedlog Socijalnog programa Općine Gračac za 2020. godinu

9. Prijedlog Programa javnih potreba u sportu Općine Gračac za 2020. godinu

10.Prijedlog Programa javnih potreba u školstvu, predškolskom odgoju i obrazovanju

za 2020. godinu

11.Prijedlog javnih potreba u kulturi i religiji Općine Gračac za 2020. godinu

12.Prijedlog Odluke o raspoređivanju sredstava političkim strankama i nezavisnim

vijećnicima Općinskog vijeća u 2020. godini

13.Prijedlog Izmjene i dopune Programa održavanja komunalne infrastrukture za

2019. g.

14.Prijedlog Izmjene i dopune Programa građenja komunalne infrastrukture Općine

Gračac za 2019. godinu

15.Prijedlog Izmjene i dopune Programa utroška sredstava šumskog doprinosa za

2019. g.

16.Prijedlog Izmjene i dopune Socijalnog programa Općine Gračac za 2019. godinu

17.Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2019. godinu

18.Prijedlog Pravilnika o dodjeli studentskih stipendija Općine Gračac

Prijedlog za izmjene i dopune nema, vijećnici glasuju te s 10 ZA, 0 PROTIV, 0 UZDRŽAN (od ukupno 10 nazočnih)- jednoglasno usvajaju

**DNEVNI RED:**

1. Prijedlog Proračuna Općine Gračac za 2020. godinu i Projekcija Proračuna Općine

Gračac za 2021- 2022. g.

2. Prijedlog Odluke o izvršavanju Proračuna Općine Gračac za 2020. godinu

3. Prijedlog III. Izmjene i dopune Proračuna Općine Gračac za 2019. godinu

4. Prijedlog Odluke o izmjeni i dopuni Odluke o izvršavanju Proračuna Općine

Gračac za 2019. godinu

5. Prijedlog Programa održavanja komunalne infrastrukture za 2020. godinu

6. Prijedlog Programa građenja komunalne infrastrukture na području Općine Gračac

za 2020. g.

7. Prijedlog Programa utroška sredstava šumskog doprinosa za 2020. godinu

8. Prijedlog Socijalnog programa Općine Gračac za 2020. godinu

9. Prijedlog Programa javnih potreba u sportu Općine Gračac za 2020. godinu

10.Prijedlog Programa javnih potreba u školstvu, predškolskom odgoju i obrazovanju

za 2020. godinu

11.Prijedlog javnih potreba u kulturi i religiji Općine Gračac za 2020. godinu

12.Prijedlog Odluke o raspoređivanju sredstava političkim strankama i nezavisnim

vijećnicima Općinskog vijeća u 2020. godini

13.Prijedlog Izmjene i dopune Programa održavanja komunalne infrastrukture za

2019. g.

14.Prijedlog Izmjene i dopune Programa građenja komunalne infrastrukture Općine

Gračac za 2019. godinu

15.Prijedlog Izmjene i dopune Programa utroška sredstava šumskog doprinosa za

2019. g.

16.Prijedlog Izmjene i dopune Socijalnog programa Općine Gračac za 2019. godinu

17.Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2019. godinu

18.Prijedlog Pravilnika o dodjeli studentskih stipendija Općine Gračac

Na upit predsjednika o eventualnim primjedbama na zapisnik s prethodne, 17. sjednice, primjedbi nema te se isti smatra usvojenim.

**Ad/1** Prijedlog Proračuna Općine Gračac za 2020. godinu i Projekcija Proračuna Općine Gračac za 2021- 2022. g. Načelnica: slijedom investicija i HEP-a i nekih drugih na našem području, nadamo se ovu zapuštenu infrastrukturu dovesti na neki nivo, čeka nas iduće operativno razdoblje, ono što se planira stavili smo i u projekcije čime smo stavljeni i u proračun Europske zajednice, mimo tekućih stvari, prihodi su se povećali, više je zaposlenih, dobili smo i određena sredstva, šest puta više predajemo projekata, kod bitnijih projekata, nije samo sanacija i troškovnici, za buduće razdoblje karakteristični su glavni projekti, što ako ne stavimo, nećemo moći niti raditi. Pisanim putem dobili ste amandmane, oni su sastavi dio prijedloga- radi se o nazivu pojedine stavke, ne iznosu. Tako i u programima gradnje komunalne infrastrukture i šumskog doprinosa. Nikolina Benić- planiran je na 32.517.324,00 kuna, dobili ste obrazloženje, realizacija projekata ovisit će o realizaciji prihoda, izdvojila sam nekih 20- ak projekata, neki se vežu uz 2019. godinu. Planira se puno toga, kao npr. zamjena krovišta naše zgrade, idejni projekt zgrade bolnice, potpore poduzetnicima, obnova centra za posjetitelje, zgrade javne namjene, nastavlja se s uređenjem okućnica, proširenjem i modernizacijom javne rasvjete, cesta u Gračacu, projekt tržnice, hladni asfalt, sanacija cesta Srb, geoinformacijski sustav upravljanja grobljima, uređenje parka, školskog igrališta, Parka dr. Franje Tuđmana, Parka sv. Jurja, projektiranje vodovoda Kijani, izgradnja tribina i svlačionica na stadionu, financiranje udruga (sport, kultura, branitelji..), projekt Zaželi, financiranje naših korisnika. Rasprava: Nebojša Rađenović: održavanje nerazvrstanih cesta koje su to i sanacija nerazvrstanih cesta u Srbu, koje to, i za uličnu rasvjetu, gdje to? Načelnica- održavanje je zajedno sa zimskom službom. Svjetlana Valjin- u programu održavanja. Načelnica- 620.000 je plus nadzor, 4-5 naselja, tako i rasvjeta, ove godine planiramo Kupirovo, lani je Neteka. Rade Dubajić- npr. Dalmatinska ulica, nastavak prema Mićku. Kako više nije bilo prijava za raspravu, predsjednik daje prijedlog na glasovanje. Vijećnici sa 9 ZA, 0 PROTIV, 1 UZDRŽAN (od ukupno 10 nazočnih)- većinom glasova, donose

**Proračun Općine Gračac za 2020. godinu**

**i Projekcije Proračuna Općine Gračac za 2021- 2022. g.**

koji se prilaže i sastavni je dio ovog zapisnika.

**Ad/2** Prijedlog Odluke o izvršavanju Proračuna Općine Gračac za 2020. godinu: Nikolina Benić- sveukupan iznos, jedina promjena je što je vezano uz plaćanje predujma, po zakonu mora odobriti načelnica, no nekim dobavljačima moramo predujmom pa je ovdje i to propisano, uz ograničenje. Prijava za raspravu nema. Vijećnici glasuju o prijedlogu te sa 9 ZA, 0 PROTIV, 1 UZDRŽAN (od ukupno 10 nazočnih)- većinom glasova, donose

**Odluku o izvršavanju Proračuna Općine Gračac za 2020. godinu**

koja se prilaže i sastavni je dio ovog zapisnika.

**Ad/3** Prijedlog III. Izmjene i dopune Proračuna Općine Gračac za 2019. godinu

Načelnica: što se tiče izmjena i dopuna Proračuna za 2019. godinu, mogu reći da možda nije gotovo, iz sata u sat se određen stvari mijenjaju, i sad popodne sam primila poziv iz Ministarstva regionalnog razvoja za još jedan ugovor koji smo proveli, neki nisu proveli, a dobili su sredstva, tako da smo sada dobili veći. Imam anex ugovora za Hrvatskog sokola 250 tisuća, od Zadarske županije 50.000,00 za rasvjetu, svi riznicu rješavaju sada, što više imamo gotovih situacija više možemo povući, može se dogoditi da nam još nešto odobre, ali trebali bismo to uravnotežiti u proračunu. T-com na je uplatio, onda su nešto umanjili po presudi. Proračunski korisnici su imali imali neke oscilacije u prihodima i rashodima, moguće da radimo još jedan rebalans. Do 15. 12. nam se može još dogoditi da nam odobre nešto. Nastojat ću da i to uravnotežimo, transparentno smo ocijenjeni već nekoliko godina. Imamo još jednu situaciju, pročistač smo završili, mi smo ga radili, trebao bi kao investicija pripasti vodovodu, nacrt je zakona bio da ćemo pripasti novom poduzeću na nivou Zadarske županije, mi smo bili investitor, 2013. nismo imali ništa, sve smo strojeve i opremu od tada kupili, ja ću nastojati da što više zadržimo, pročistač ćemo zbog održavanja možda staviti i u rebalans. Nikolina Benić- korekcije su prošli puta bile uglavnom u vezi korisnika, u smislu projekata u rebalansu najviše smo korigirali izvore prihoda, projekti su svi ostali, osim onih koji se prenose na dvije kalendarske godine, osobito zbog nabava, rokova žalbe, rokova izvođenja, pogotovo za veće projekte. Ako bude potrebe bit će i 4 rebalans. Nebojša Rađenović: mi radimo rebalans proračuna, dostavimo rebalans, a to se ne usvoji, stavite po svome- za Mjesni odbor Srb. Nikolina Benić: u kom smislu? Nebojša Rađenović iznosi stavke iz prijedloga izmjene financijskog plana. Zašto me šetate, zašto radimo rebalans, ovo je radio profesionalac koji radi 30 godina! Nikolina Benić nakon uvida u prijedlog koji je dostavio Mjesni odbor Srb i usporedbe s predloženim u rebalansu potvrđuje da je sve usvojeno upravo onako kako je predloženo te očigledno vijećnik pogrešno čita, poziva ga da nauči čitati. Vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**III. Izmjene i dopune Proračuna Općine Gračac za 2019. godinu**

koje se prilažu i sastavni su dio ovog zapisnika.

**Ad/4** Prijedlog Odluke o izmjeni i dopuni Odluke o izvršavanju Proračuna Općine Gračac za 2019. godinu. Načelnica- ima amandman dostavljen u pisanom obliku, samo je riječ o korekciji u ukupnom iznosu. Prijava za raspravu nema, vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**Odluku o izmjeni i dopuni**

**Odluke o izvršavanju Proračuna Općine Gračac za 2019. godinu**

koja se prilaže i sastavni je dio ovog zapisnika.

**Ad/5** Prijedlog Programa održavanja komunalne infrastrukture za 2020. godinu. Svjetlana Valjin: oblik programa kao i prošle godine, dio koji je specifičan, to su poslovi zimske službe koji se rade 2019/2020, plan je objavljen na stranici, slijedom programa sklopit će se ugovori s tvrtkom. Prijava za raspravu nema, vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**Program održavanja komunalne infrastrukture na području**

**Općine Gračac za 2020. godinu**

koji se prilaže i sastavni je dio ovog zapisnika.

**Ad/6** Prijedlog Programa građenja komunalne infrastrukture na području Općine Gračac za 2020. g. Svjetlana Valjin: bili smo u obvezi izraditi evidenciju komunalne infrastrukture, ta evidencija će se sada samo nadopunjavati. a služi kao podloga za izradu strategija i slično. Bojana Fumić: uz ovaj prijedlog također ima amandman načelnice kao predlagatelja, koji postaje sastavni dio prijedloga. Nebojša Rađenović: u vezi mrtvačnice, je li to na katoličkom groblju? Svjetlana Valjin- ovo je pravoslavno u Gračacu, ozakonjena je mrtvačnica, tu je oprema. Vijećnici glasuju te s 9 ZA, 0 PROTIV, 1 UZDRŽAN (od ukupno 10 nazočnih vijećnika), većinom glasova donose

**Program građenja komunalne infrastrukture**

**na području Općine Gračac za 2020. godinu**

koji se prilaže i sastavni je dio ovog zapisnika.

**Ad/7** Prijedlog Programa utroška sredstava šumskog doprinosa za 2020. godinu. Svjetlana Valjin: ovaj prihod se iz godine u godinu povećava, namjenski je za kapitalne projekte, tu je također dan amandman načelnice. Prijava za raspravu nema. Vijećnici glasuju te s 9 ZA, 0 PROTIV, 1 UZDRŽAN (od ukupno 10 nazočnih vijećnika), većinom glasova donose

**Program** utroška sredstava šumskog doprinosa za 2020. godinu

koji se prilaže i sastavni je dio ovog zapisnika.

Ad/8 Prijedlog Socijalnog programa Općine Gračac za 2020. godinu. Anka Šulentić- sukladno proračunu, novost je što se predlaže viši limit za božićnice, inače sve što smo i do sada imali. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Socijalni program Općine Gračac za 2020. godinu

koji se prilaže i sastavni je dio ovog zapisnika.

Ad/9 Prijedlog Programa javnih potreba u sportu Općine Gračac za 2020. godinu. Anka Šulentić: program proizlazi iz proračuna, 160 će se dati putem natječaja, 5 tisuća kuna u organizaciji Općine. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Program javnih potreba u sportu Općine Gračac za 2020. godinu

koji se prilaže i sastavni je dio ovog zapisnika.

Ad/10 Prijedlog Programa javnih potreba u školstvu, predškolskom odgoju i obrazovanju za 2020. godinu. Anka Šulentić: tu su vrtić, predškola izvan sustava 20 tisuća, školstvo i obrazovanje. Načelnica- smanjenje cijene vrtića rezultiralo je upisom 40% više djece nego prošle godine, 60 djece je upisano redovno, mimo predškole. Anka Šulentić: za stipendiranje je predviđeno znatno povećanje na 250 tisuća kuna. Načelnica: ovo je moj sedmi proračun, svaki povećani prihod koji se ostvario usmjerio se prema djeci, studentima, osobama starije životne dobi. Roditelji redovno plaćaju. Uz Udrugu Majka Tereza i općinu kroz projekt Zaželi zaposlilo se puno žena. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Program javnih potreba u školstvu, predškolskom odgoju i obrazovanju

za 2020. godinu

koji se prilaže i sastavni je dio ovog zapisnika.

Ad/11 Prijedlog javnih potreba u kulturi i religiji Općine Gračac za 2020. godinu. Anka Šulentić iznosi osnovne stavke programa, navodi da je kulturno ljeto novina, za donacije udrugama se raspisuju natječaji. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Program javnih potreba u kulturi i religiji

Općine Gračac za 2020. godinu

koji se prilaže i sastavni je dio ovog zapisnika.

**Ad/12** Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2020. godini. Bojana Fumić objašnjava da je novi zakon, raspored i dalje ostaje prema trenutku konstituiranja 2017. godine. Prijava za raspravu nema. Vijećnici glasuju te s 9 ZA, 0 PROTIV, 1 UZDRŽAN (od ukupno 10 nazočnih vijećnika), većinom glasova donose

Odluku o raspoređivanju sredstava političkim strankama

i nezavisnim vijećnicima Općinskog vijeća u 2020. godini

koja se prilaže i sastavni je dio ovog zapisnika.

**Ad/13** Prijedlog Izmjene i dopune Programa održavanja komunalne infrastrukture za 2019. g. Svjetlana Valjin: vidjet ćemo hoćemo li ga morat još mijenjati, vezano uz rebalans. Prijava za raspravu nema. Vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**Izmjene i dopune Programa održavanja**

**komunalne infrastrukture na području Općine Gračac za 2019. g.**

koje se prilažu i sastavni su dio ovog zapisnika.

**Ad/14** Prijedlog Izmjene i dopune Programa građenja komunalne infrastrukture Općine Gračac za 2019. godinu. Svjetlana Valjin- ovaj će se program isto morati mijenjati, izmijenilo se nešto u strukturi financiranja. Prijava za raspravu nema. Vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**Izmjene i dopune Programa građenja**

**komunalne infrastrukture na području Općine Gračac za 2019. g.**

koje se prilažu i sastavni su dio ovog zapisnika.

Ad/15 Prijedlog Izmjene i dopune Programa utroška sredstava šumskog doprinosa za 2019. g. Svjetlana Valjin- slijedom uplate prihoda, izvori se mijenjaju, a time i raspored. Prijava za raspravu nema. Vijećnici glasuju te s 9 ZA, 1 PROTIV, 0 UZDRŽANIH (od ukupno 10 nazočnih vijećnika), većinom glasova donose

**Izmjene i dopune Programa** utroška sredstava šumskog doprinosa **za 2019. g.**

koje se prilažu i sastavni su dio ovog zapisnika.

Ad/16 Prijedlog Izmjene i dopune Socijalnog programa Općine Gračac za 2019. godinu. Anka Šulentić: najveće promjene odnose se na osobe starije životne dobi, povećava se ukupan iznos, imamo već oko 280 zahtjeva. Oko 30 tisuća je ukupni iznos veći od prethodnog. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Izmjene i dopune Socijalnog programa

Općine Gračac za 2019. godinu

koje se prilažu i sastavni su dio ovog zapisnika.

Ad/17 Prijedlog Izmjene i dopune Programa javnih potreba u školstvu, predškolskom odgoju i obrazovanju za 2019. godinu. Anka Šulentić: najviše je promjene kod vrtića. Što se tiče škola, i tu je bilo povećanje. Načelnica: školi smo već pomogli za uvođenje e-dnevnika, a sad za interaktivnu ploču. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

Izmjene i dopune

Programa javnih potreba u školstvu, predškolskom odgoju i obrazovanju za 2019. godinu

koji se prilaže i sastavni je dio ovog zapisnika.

**Ad/18** Prijedlog Pravilnika o dodjeli studentskih stipendija Općine Gračac: Načelnica: slijedom prihoda, prije smo imali kriterije, socijalni i uspjeh, povećanjem prihoda odlučili smo stipendirati sve, samo ako ispunjavaju neke osnovne kriterije. To je moja odluka i prijedlog. Prijava za raspravu nema, vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju prijedlog te donose

**Pravilnik o dodjeli studentskih stipendija Općine Gračac**

koji se prilaže i sastavni je dio ovog zapisnika.

Načelnica izvješćuje vijećnike da je jučer bila u Parku prirode Velebit: ugovor za radove za Cerovačke pećine je potpisan, što je zadnja od 12 nabava. Dogovoreno je da se sve konferencije i promidžbene aktivnosti događaju ovdje. Početna konferencija će vjerovatno biti prije Božića, i to vjerovatno uz posjet ministra zaštite i okoliša. Kreće uvođenje u gradilište i početak radova, izvođači garantiraju da će završiti radove pola godine prije roka. Na kraju moram istaknuti da povećanje prihoda nije bilo ulaganje u plaće kao što su neki govorili, no mislim da će biti vrijeme da se i o tome govori. Od strane Ministarstva demografije, sukladno izvješćima koja im dostavljamo o demografskim mjerama, pozvana sam ispred Zadarske županije na konferenciji izlagati o tome, što nam je određeno priznanje. Naravno da ništa neće bez gospodarstva, ali ipak nešto se pokreće više ove godine. Načelnica svima zahvaljuje na dolasku i poziva nazočne na predstojeća božićna događanja.

Završeno u 18, 35.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**